జలగం కొండలరావు

జలగం కొండలరావు (డిసెంబరు 10, 1928 - డిసెంబరు 18, 2018) తెలంగాణ రాష్ట్రానికి చెందిన రాజకీయనాయకుడు, మాజీ ఎంపి. మాజీ ముఖ్యమంత్రి జలగం వెంగళరావు సోదరుడు. భారత జాతీయ కాంగ్రెస్ తరపున 1977, 1980లలో ఖమ్మం లోక్‌సభ నియోజకవర్గం నుండి ప్రాతినిధ్యం వహించాడు.

 జననం, విద్య 
కొండలరావు 1928, డిసెంబర్ 10న ఖమ్మం జిల్లా, పెనుబల్లి మండలం, బయన్నగూడెంలో జన్మించాడు. తండ్రిపేరు వెంకటరావు. హైదరాబాదు, ఉస్మానియా విశ్వవిద్యాలయం పరిధిలోని నిజాం కళాశాలలో బిఏ పూర్తిచేశాడు.

 వ్యక్తిగత జీవితం 
కొండలరావుకు 1960, అక్టోబరు 5న ఇందిరాదేవితో వివాహం జరిగింది. వారికి ఇద్దరు కుమార్తెలు.

 రాజకీయ ప్రస్థానం 
సుదీర్ఘకాలం కాంగ్రెస్‌లో కొనసాగిన కొండలరావు ఖమ్మం జిల్లా అభివృద్ధిలో తనవంతు పాత్ర పోషించడేకాకుండా 1957లో వేంసూరు నియోజకవర్గం నుంచి ఎమ్మెల్యేగా పనిచేశాడు. ఖమ్మం లోక్‌సభ నియోజకవర్గం 1977‌లో కాంగ్రెస్ నుంచి, 1980లో ఇందిరా కాంగ్రెస్ నుంచి పోటిచేసి గెలుపొందాడు.

 నిర్వర్తించిన పదవులు 

 1964-1970: ఖమ్మం జిల్లా పరిషత్ చైర్మన్
 ప్రైవేట్ సభ్యుల బిల్లులు, తీర్మానాలపై కమిటీ సభ్యుడు

 మరణం 
గత కొంతకాలంగా అనారోగ్యంతో బాధపడుతున్న కొండలరావు 2018, డిసెంబరు 18న హైదరాబాద్‌లోని తన స్వగృహంలో తుదిశ్వాస విడిచాడు.

 మూలాలు 

వర్గం:1928 జననాలు
వర్గం:2018 మరణాలు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:ఖమ్మం జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు